Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Výrobcovia, dovozcovia a distribútori pyrotechnických výrobkov a notifikované osoby podľa § 11 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Počet výrobcov, dovozcov alebo distribútorov pyrotechnických výrobkov nie je možné určiť ani približne prostredníctvom Klasifikácie produkcie. Návrhom nariadenia vlády Slovenskej republiky bude v súčasnosti ovplyvnená 1 notifikovaná osoba.	

3.2. Aký je predpokladaný charakter a rozsah nákladov a prínosov?
	Náklady sú spojené s povinnosťou výrobcov alebo dovozcov pyrotechnických výrobkov viesť záznamy o všetkých registračných číslach pyrotechnických výrobkov, ktoré vyrobili resp. doviezli, vrátane ich obchodného názvu, všeobecného typu a podtypu a o mieste výroby, a to najmenej počas desiatich rokov odo dňa kedy bol pyrotechnický výrobok uvedený na trh (§6 písm. q, § 10 ods. 2 písm. k),  povinnosťou poskytnúť súčinnosť Ministerstvu hospodárstva Slovenskej republiky a orgánom dohľadu (§ 6 písm. r) a s), § 10 ods. 2 písm. l) a m), povinnosťou výrobcov, dovozcov alebo distribútorov pyrotechnických výrobkov viesť register hospodárskych subjektov, ktoré im dodali pyrotechnický výrobok, alebo ktorým pyrotechnický výrobok dodali oni sami (§ 6 písm. p), § 10 ods. 2 písm. j) a § 11 ods. 2 písm. e). Čo sa týka notifikovaných osôb, náklady sú spojené s povinnosťou viesť register pyrotechnických výrobkov, pre ktoré vydala certifikáty a aktualizovať ho na svojom webovom sídle (§ 19 ods. 14 a 16) a informačnými povinnosťami voči Úradu pre normalizáciu, metrológiu a skúšobníctvo Slovenskej republiky (§ 19 ods. 11).	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Ide o náklady súvisiace s plnením regulácie, konkrétne administratívne náklady, ktorých výšku nie je možné presne určiť. Jednotný systém číslovania pyrotechnických výrobkov je založený na prvkoch, ktoré sa už uplatňujú v súlade s existujúcimi harmonizovanými normami, a preto vytvorí len malé dodatočné zaťaženie hospodárskych subjektov. Návrh nariadenia vlády Slovenskej republiky nepredpisuje formu vedenia záznamov o registračných číslach pyrotechnických výrobkov, tieto je možné viesť ako v papierovej, tak aj elektronickej forme. Ten istý princíp platí aj pri povinnostiach notifikovaných osôb, obsah registra pyrotechnických výrobkov je síce určený prílohou č. 4 návrhu nariadenia vlády Slovenskej republiky, ale formu vedenia registra návrh nariadenia vlády Slovenskej republiky nepredpisuje, notifikovaná osoby, si môže zvoliť pre seba vhodnú formu vedenia registra.	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)	Ide o stanovenie podmienok pre vstup na trh. Ide však výlučne o administratívne zaťaženie povinnosťou vedenia záznamov o registračných číslach pyrotechnických výrobkov, resp. registra pyrotechnických výrobkov, a poskytovaní súčinnosti a informácií,.	
3.5. Aké sú predpokladané spoločensko – ekonomické dôsledky pripravovaných regulácií?
	Spoločensko – ekonomické dôsledky budú mať pozitívny vplyv v podobe zvýšenej bezpečnosti používateľov pyrotechnických výrobkov, ľahko dostupného overenia si bezpečnosti pyrotechnického výrobku prostredníctvom internetu a cielenejšieho zamerania opatrení orgánov dohľadu pri zistení nesúladu pyrotechnických výrobkov s požiadavkami navrhovaného nariadenia vlády Slovenskej republiky.